****

**ประกาศองค์การบริหารส่วนตำบลกำพี้**

**เรื่อง ช่องทางอิเล็กทรอนิกส์สำหรับติดต่อองค์การบริหารส่วนตำบลกำพี้ พ.ศ. 2566**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

โดยที่มาตรา ๑๐ วรรคหนึ่ง แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ บัญญัติให้บรรดาคำขออนุญาตหรือการติดต่อใด ๆ ที่ประชาชนส่งหรือมีถึงหน่วยงาน
ของรัฐหรือเจ้าหน้าที่ของรัฐที่เกี่ยวข้องทางช่องทางอิเล็กทรอนิกส์ที่หน่วยงานของรัฐประกาศกำหนด ให้ถือว่าหน่วยงานของรัฐหรือเจ้าหน้าที่ของรัฐนั้นได้รับตามวันและเวลาที่คำขออนุญาตหรือการติดต่อนั้นเข้าสู่ระบบ สมควรกำหนดช่องทางอิเล็กทรอนิกส์สำหรับประชาชนใช้ในการยื่นคำขอหรือติดต่อ องค์การบริหารส่วนตำบลกำพี้ โดยวิธีการทางอิเล็กทรอนิกส์ ทั้งนี้ เพื่อเป็นการอำนวยความสะดวกและลดภาระแก่ประชาชน รวมทั้งเพิ่มประสิทธิภาพในการปฏิบัติราชการ

อาศัยอำนาจตามความในมาตรา ๑๐ วรรคหนึ่ง แห่งพระราชบัญญัติการปฏิบัติราชการทางอิเล็กทรอนิกส์ พ.ศ. ๒๕๖๕ นายกองค์การบริหารส่วนตำบลกำพี้ ออกประกาศไว้ ดังต่อไปนี้

ข้อ ๑ ให้ช่องทางอิเล็กทรอนิกส์ต่อไปนี้ เป็นช่องทางสำหรับประชาชนยื่นคำขอ
หรือติดต่อองค์การบริหารส่วนตำบลกำพี้ หรือ นายกองค์การบริหารส่วนตำบลกำพี้โดยวิธีการทางอิเล็กทรอนิกส์

(๑) ที่อยู่ไปรษณีย์อิเล็กทรอนิกส์ (saraban@kampeelocal.go.th)

(๒) เว็บไซต์ (http://www. kampeeloca.go.th)

ข้อ ๒ ในกรณีที่ผู้ยื่นคำขอหรือติดต่อมาทางช่องทางตามข้อ ๑ ประสงค์จะสอบถามหรือขอรับคำยืนยันจากองค์การบริหารส่วนตำบลกำพี้ ว่าได้รับคำขอหรือการติดต่อแล้ว ให้สอบถามในวันและเวลาราชการได้ที่หมายเลขโทรศัพท์ ดังต่อไปนี้

(๑) นายชัยมนัส ทันชม ตำแหน่ง เจ้าพนักงานธุรการชำนาญงาน โทร 063-721-2544

(๒) นางภัทราวดี สังฆมณี ตำแหน่ง รองปลัดองค์การบริหารส่วนตำบลกำพี้

โทร 084-498-4452

ข้อ ๓ ประชาชนอาจใช้วิธีการบันทึกภาพจากหน้าจอคอมพิวเตอร์หรืออุปกรณ์อิเล็กทรอนิกส์ เพื่อเป็นหลักฐานเบื้องต้นว่าได้มีการยื่นคำขอหรือติดต่อองค์การบริหารส่วนตำบลกำพี้ หรือนายกองค์การบริหารส่วนตำบลกำพี้ ทางช่องทางตามข้อ ๑ แล้ว ก็ได้

ประกาศ ณ วันที่ 31 เดือนตุลาคม พ.ศ. 2566

 ( นายกันหา จินรักษ์ )

 นายกองค์การบริหารส่วนตำบลกำพี้

นางบุญธรรม ฯ ร่าง/พิมพ์ ต.ค. ๖6

 นายณัฏฐกิตติ์ ฯ ตรวจ ต.ค. ๖6

**หมายเหตุ** : ในกรณีที่หน่วยงานใดมีการประกาศกำหนดช่องทางอิเล็กทรอนิกส์ตามมาตรา ๑๐ วรรคหนึ่ง ไว้แล้ว และประสงค์จะแก้ไขปรับปรุง เช่น เพื่อให้สอดคล้องกับวิธีการทางอิเล็กทรอนิกส์ที่คณะรัฐมนตรีมีมติกำหนดตามมาตรา ๖ ประกอบกับมาตรา ๑๙ หรือเพื่อเพิ่มช่องทางอิเล็กทรอนิกส์ขึ้นใหม่สำหรับการให้บริการและอำนวยความสะดวกแก่ประชาชนมากยิ่งขึ้น สามารถดำเนินการได้ตามแนวทางตัวอย่าง ดังต่อไปนี้

(๑) อาจแก้ไขคำปรารภ/อารัมภบท เป็นข้อความดังต่อไปนี้ ก็ได้

*“โดยที่เป็นการสมควรปรับปรุงประกาศ..........(ระบุชื่อหน่วยงาน).......... เรื่อง ช่องทางอิเล็กทรอนิกส์สำหรับติดต่อ..........(ระบุชื่อหน่วยงาน).......... พ.ศ. .... ให้มีความเหมาะสม
แก่การอำนวยความสะดวกและลดภาระแก่ประชาชน รวมทั้งเพิ่มประสิทธิภาพในการปฏิบัติราชการโดยวิธีการทางอิเล็กทรอนิกส์มากยิ่งขึ้น”*

(๒) กรณีประกาศฉบับปรับปรุง (หมายถึง กรณีที่ยกเลิกประกาศฉบับเดิมเพื่อใช้ฉบับใหม่) ให้เพิ่มความเป็นข้อ ๑ ดังนี้

*“ข้อ ๑ ให้ยกเลิกประกาศ..........(ระบุชื่อหน่วยงาน).......... เรื่อง ช่องทางอิเล็กทรอนิกส์สำหรับติดต่อ..........(ระบุชื่อหน่วยงาน).......... พ.ศ. ....”*

อนึ่ง ในกรณีที่หน่วยงานใดเคยมีการแก้ไขเพิ่มเติมประกาศช่องทางอิเล็กทรอนิกส์ตามมาตรา ๑๐ วรรคหนึ่ง ฉบับเดิม ส่งผลให้มีช่องทางตามประกาศหลายฉบับ และยังมีผลใช้บังคับอยู่ทุกฉบับ ให้ระบุชื่อประกาศดังกล่าวไว้ในข้อ ๑ หรือข้อยกเลิกนี้ ทุกฉบับ ทั้งนี้ โดยเรียงลำดับตามเลขที่ฉบับ หรือวันที่มีผลใช้บังคับ แล้วแต่กรณี ดังตัวอย่างต่อไปนี้

*“ข้อ ๑ ให้ยกเลิก*

*(๑) ประกาศ..........(ระบุชื่อหน่วยงาน).......... เรื่อง ช่องทางอิเล็กทรอนิกส์สำหรับติดต่อ..........(ระบุชื่อหน่วยงาน).......... พ.ศ. ....*

*(๒) ประกาศ..........(ระบุชื่อหน่วยงาน).......... เรื่อง ช่องทางอิเล็กทรอนิกส์สำหรับติดต่อ..........(ระบุชื่อหน่วยงาน).......... (ฉบับที่ ๒) พ.ศ. ....*

*(๓) ประกาศ..........(ระบุชื่อหน่วยงาน).......... เรื่อง ช่องทางอิเล็กทรอนิกส์สำหรับติดต่อ..........(ระบุชื่อหน่วยงาน).......... (ฉบับที่ ๓) พ.ศ. ....”*

ทั้งนี้ ในกรณีเช่นว่านี้ อาจแก้ไขคำปรารภ/อารัมภบท เป็นข้อความดังต่อไปนี้ ก็ได้

*“โดยที่เป็นการสมควรปรับปรุงประกาศ..........(ระบุชื่อหน่วยงาน)..........ว่าด้วยช่องทางอิเล็กทรอนิกส์สำหรับติดต่อ..........(ระบุชื่อหน่วยงาน).......... ให้มีความเหมาะสมแก่
การอำนวยความสะดวกและลดภาระแก่ประชาชน รวมทั้งเพิ่มประสิทธิภาพในการปฏิบัติราชการ
โดยวิธีการทางอิเล็กทรอนิกส์มากยิ่งขึ้น”*

(๓) ในกรณีที่มีการปรับปรุงประกาศกำหนดช่องทางฯ และไม่มีการกำหนดวันใช้บังคับ
ในประกาศฉบับใหม่ไว้เป็นอย่างอื่น ประกาศนั้นจะมีผลใช้บังคับในวันที่ผู้มีอำนาจลงนาม ดังนั้น หน่วยงานเจ้าของประกาศจึงควรเร่งประชาสัมพันธ์ประกาศฉบับใหม่โดยเร็ว เพื่อให้ประชาชนติดต่อราชการหรือส่งเรื่องมายังช่องทางที่ถูกต้อง นอกจากนั้น หากมีประชาชนที่ไม่ทราบและยังคงยื่น
หรือส่งเรื่องไปยังช่องทางที่ยกเลิกหรือเปลี่ยนแปลงไปแล้ว หน่วยงานควรดำเนินการตามมาตรา ๑๐ วรรคสอง โดยการจัดให้มีเจ้าหน้าที่ที่ยังคงคอยติดตามตรวจสอบและส่งเรื่องต่อไปยังช่องทางใหม่
ที่ถูกต้องให้ รวมทั้งแจ้งช่องทางตามประกาศฉบับใหม่กลับไปให้ประชาชนผู้นั้นทราบ ทั้งนี้ เพื่อเป็นการอำนวยความสะดวกและให้บริการแก่ประชาชน ตลอดจนป้องกันมิให้กิจการงานของประชาชนเกิดความล่าช้าหรือเสียหาย